በ2 ነጥብ 4 ቢሊየን ብር ወጪ የመገጭ የመስኖና መጠጥ ውሃ ግድብ ግንባታ ተጀመረ
-ከ2 ነጥብ 4 ቢሊየን ብር በላይ ወጪ የሚደረግበት የመገጭ የመስኖና መጠጥ ውሃ ግድብ ግንባታ ተጀመረ።ከጎንደር ከተማ በቅርብ ርቀት በመገጭ ወንዝ ላይ የሚገነባው ግድብ ሲጠናቀቅ አንድ ነጥብ ስምንት ቢሊዮን ሜትር ኪዩብ ውሃ የማጠራቀም አቅም ይኖረዋል።የፕሮጄክቱ ኃላፊ አቶ አጎናፍር ዘውዴ እንደተናገሩት፣ ግድቡ 17 ሺህ ሄክታር መሬት በመስኖ ማልማት የሚያስችል ነው። ከዚህ በተጨማሪም 300 ሺ ለደረሰው የጎንደር ከተማ ህዝብ ለመጪዎቹ 100 ዓመታት አስተማማኝ የመጠጥ ውሃ ማቅረብ ያስችላል።በኢትዮጵያ ውሃ ስራዎች ኮንስትራክሽን ድርጅት ባለቤትነት የሚገነባው ይህው ግድብ 76 ሜትር ከፍታና 890 ሜትር ርዝመት አለው።የግድቡ ስራ መጀመር ከ500 በላይ ለሚሆኑ የአካባቢው ነዋሪዎች የስራ እድል የፈጠረ ሲሆን የግንባታው ወጪም በመንግስት የሚሸፈን መሆኑን ኤፍ.ቢ.ሲ ዘገባ ያስረዳል።